CELEX: C2005/031/21
Language: et
Date: 2005-02-05 00:00:00
Title: Kohtuasi C-492/04: Eelotsusetaotlus, mille esitas Finanzgericht Baden-Württemberg 14. oktoobri 2004. aasta määrusega kohtuasjas Lasertec Gesellschaft für Stanzformen mbH (varem Riess Laser Bandstahlschnitte GmbH) versus Finanzamt Emmendingen

5.2.2005   
            
            
               ET
            
            
               Euroopa Liidu Teataja
            
            
               C 31/11
            
         Eelotsusetaotlus, mille esitas Finanzgericht Baden-Württemberg 14. oktoobri 2004. aasta määrusega kohtuasjas Lasertec Gesellschaft für Stanzformen mbH (varem Riess Laser Bandstahlschnitte GmbH) versus Finanzamt Emmendingen
   (Kohtuasi C-492/04)
   (2005/C 31/21)
   Kohtumenetluse keel: saksa
   Euroopa Ühenduste Kohus on saanud Finanzgericht Baden-Württemberg'i 14. oktoobri 2004. aasta määrusega otsustatud eelotsusetaotluse kohtuasjas Lasertec Gesellschaft für Stanzformen mbH (varem Riess Laser Bandstahlschnitte GmbH) v. Finanzamt Emmendingen, mis saabus kohtukantseleisse 1. detsembril 2004.
   Finanzgericht Baden-Württemberg küsib Euroopa Kohtult eelotsust järgmistes küsimustes:
   
               1.
            
            
               Kas EÜ asutamislepingu artikli 57 lõiget 1 tuleb tõlgendada selliselt, et kolmandate riikide suhtes 31. detsembril 1993“kehtivad” kapitali liikumise piirangud on sellised, mille suhtes riigi seadusandja on seadusloomemenetluse selleks kuupäevaks juba lõpetanud või sellised, mis siseriiklike õigusnormide kohaselt on nimetatud kuupäevaks juba rakendatavad konkreetsetele, toimunud asjaoludele?
            
         
               2.
            
            
               Kas EÜ asutamislepingu artikli 56 lõiget 1 koosmõjus artikliga 58 tuleb tõlgenda selliselt, et kasumijaotamisena on keelatud liikmesriigis asuva äriühingu kolmanda riigi laenuandjale, kes on ühtlasi selle äriühingu osanik, tasutavate intresside osaline maksustamine, kuna tegemist on suvalise diskrimineerimisega või liikmesriigi ja kolmanda riigi vahelise kapitali vaba liikumise varjatud piiranguga?